``டி வில்லியர்ஸை ரன் அவுட் செய்துவிட்டாதாக மார்க்ரமிடம் சொன்னோம். இது ஆக்ரோஷம் இல்லை. அவர் என்ன செய்தார் என்பதை அவரிடம் நினைவுபடுத்தி, ஆட்டத்தில் இருந்து அவரை திசை திருப்ப முயன்றோம். ஆனால், அது பலிக்கவில்லை’’ என ஸ்லெட்ஜிங் செய்ததை ஒப்புக்கொண்டார் டிம் பெய்ன். இந்த ஸ்லெட்ஜிங்கை ஜஸ்ட் லைக் தட் என டீல் செய்தார் மார்க்ரம். ``ஆஸ்திரேலியாவுக்கு எதிரான போட்டியில் இதெல்லாம் இயல்புதான். அவர்கள் எப்போதும் பேட்ஸ்மேன்களுடன் ஏதாவது பேசிக்கொண்டே இருப்பார்கள். டி வில்லியர்ஸ் ரன் அவுட்டானது என்னைப் பாதித்தது. ஆனால், என்னைச் சுற்றி எழுந்த அந்தப் பேச்சுக்கு நான் பதிலளிக்க விரும்பவில்லை. இந்தத் தொடர் முழுவதும் இது தொடரும் என நினைக்கிறேன்’’ என்றார் மார்க்ரம்.